મ્યુચ્યુઅલ ફંડ્સ નિયમકારે નિર્ધારિત કરેલી મર્યાદામાં ચાર્જ વસૂલ કરે છે. આ ચાર્જ સ્કીમના ભંડોળના અધારે અલગ-અલગ હોય છે. પ્રથમ 100 કરોડની સાપ્તાહિક સરેરાશ નેટ એસેટ માટે મહત્તમ 2.5 ટકા ખર્ચ રેશિયો નિર્ધારિત કરવામાં આવેલો છે. બીજા ₹300 કરોડ માટે 2.25 ટકા અને પછીના ₹300 કરોડ માટે બે ટકા અને બાકીની એસેટ માટે 1.75 ટકા ખર્ચ રેશિયો નિર્ધારિત કરવામાં આવેલો છે. ડેટ ફંડ્સ માટે પ્રારંભિક મર્યાદા 2.25 ટકા છે, જે ઘટીને બે ટકા, 1.75 ટકા અને 1.5 ટકા થાય છે. નાનાં શહેરોમાં વેચાણના પ્રોત્સાહન માટે ફંડ્સને તાજેતરના સમયગાળા સુધી 30 બેસિસ પોઇન્ટ્સ વધુ ખર્ચ વસૂલ કરવાની મંજૂરી આપવામાં આવેલી હતી.